L'Ajuntament de Sagunt condemna el presumpte assassinat masclista ocorregut a Girona
10 d’abril 2018

​![](/media/jkfdobhi/93-img_2955-c.jpg)

L'Ajuntament de Sagunt, a través de la delegació d'Igualtat, ha convocat un minut de silenci este matí pel presumpte assassinat masclista ocorregut ahir dilluns en el municipi de Blanes, Girona.

Lamentablement, en la matinada d'ahir dilluns 9 d'abril, va ser assassinada una dona de 40 anys en el seu habitatge de Blanes amb un ganivet de grans dimensions presumptament per la seua parella, un home de 41 anys, i en presència dels seus 3 fills i filles. El presumpte assassí, que es va autolesionar amb la mateixa arma, va ser detingut.

Membres de la Corporació Municipal, del funcionariat i de la ciutadania han condemnat i mostrat la seua repulsa a estos fets a les portes del Consistori, de la Tinència d'Alcaldia del Port de Sagunt, en l'edifici de Camí Reial, en el Centre Cívic Antic Sanatori, en la Casa de la Joventut de Sagunt, en el Pavelló José Veral, així com en l'hospital, centres de salut, col·legis, instituts, etc.

  
  
  
  
 

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-condemna-el-presumpte-assassinat-masclista-ocorregut-a-girona/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-condemna-el-presumpte-assassinat-masclista-ocorregut-a-girona/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-condemna-el-presumpte-assassinat-masclista-ocorregut-a-girona/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-condemna-el-presumpte-assassinat-masclista-ocorregut-a-girona/)